हर कोई जानता है कि देश का विकास बिना टैक्स दिए संभव नहीं है। जितने भी काम सरकार द्वारा किये जाते हैं उन सब पैसों के लिए टैक्स एकमात्र सबसे बड़ा जरिया होता है। लेकिन इसके बावजूद कई सारे लोग टैक्स नहीं भरते हैं। भारत इतना विशाल देश है कि यहां अभी तक टैक्स चोरी को पकड़ने का कोई बड़ा उपाय नहीं किया गया है। ऐसे लोगों को पकड़ने के लिए सरकार अब नए तरीके अपनाने जा रही है। सरकार सोशल मीडिया के जरिए टैक्स चोरों को पकड़ने की कोशिश करेगी। इसके लिए कंपनी लारसन ऐंड टूब्रो इन्फोटेक(एल ऐंड टी) को सरकार ने सोशल मीडिया ऐनालिटिक्स के जरिए टैक्स नहीं चुकाने वालों का पता लगाने के लिए एक बड़ा कॉन्ट्रैक्ट दिया है। कंपनी को इसके लिए 650 करोड़ रुपये का ठेका दिया गया है।